ФК Сиетл Саундерс

ФК Сиетл Саундерс е американски професионален фудбалски клуб со седиште во  Сиетл, Вашингтон, кој се натпреварува во западната конференција на МЛС лигата. Клубот е основан на 13 ноември 2007 година, а започнале да се натпреваруваат во 2009 како резултат на проширувањето на бројот на клубови во МЛС лигата, со што тие станале 15-тиот тим. Името Саундерс го избрале навивачите преку една онлајн анкета во 2008 година, со што ФК Сиетл Саундерс станал третиот фудбалски клуб од градот Сиетл кој го носи истото име.

Мнозинското сопствеништвото на клубот му припаѓа на американскиот стопанственик Едријан Ханауер, додека помал дел од акциите имаат холивудскиот продуцент Џо Рот, потоа Пол Ален и Дру Кери. Поранешниот тренер на стариот Сиетл Саундерс, Брајан Шмецер, е моментален тренер на клубот а функцијата ја преземал во 2016 година по заминувањето на Зиги Шмид. Својте домашни натпревари Саундерс ги играат на СенчриЛинк Филд. Заедно со уште неколку организирани групи, 53-члениот бенд наречен "Саунд Вејв" го поддржува клубот на секој домашен натпревар. Сиетл исто така се натпреварува во Каскадија купот со својте соперници од МЛС Портланд и Ванкувер.

Саундерс го одиграле својот прв натпревар на 19 март 2009 година, победувајќи ги Њујорк Ред Булс со 3-0. Сиетл се меѓу најуспешните клубови во лигата, водат по бројот на продадени сезонски билети, и се квалификувале во Плејофот за МЛС купот во секоја сезона досега по приклучувањето во лигата. Досега клубот го освоил 4 пати Отворениот куп на САД, MLS Supporters' Shield во 2014 и МЛС купот во 2016. Покрај тоа е водач по бројот на посетеност во МЛС уште од нивната прва сезона, со постојано одржување на просек од 50-65% повеќе од следниот тим со највисока посетеност во лигата, ЛА Галакси.

Меѓу најпознатите играчи кој играле за клубот се двајцата најдобри стрелци во клупската историја Клинт Демпси (поранешен капитен на американската репрезентација) и Фреди Монтеиро, потоа нигерискиот напаѓач Обафеми Мартинс, долгогодишниот капитен Освалдо Алонсо и моменталниот капитен Николас Лодеиро. Исто така низ годините клубот произвел и некој локални играчи кој излегле од академијата на клубот како ДеАндре Једлин, моментален играч на  во Англија и моменталниот напаѓач на клубот Џордан Морис.

Историја

Хронологија
 По сезони 

Ажурирано на 27 јуни 2015
 Година Бодови / Скор МЛС регуларен делВкупно МЛС регуларен делКонференција МЛС куп Плејоф Отворен куп на САД КОНКАКАФЛига на шампиони Тренер Капитен МВП 200947 / 12–11–74-то, вкупно3-то, Западна конференцијаКонференциско полуфиналеШампиони (1ª)Не се квалификувале (2009–2010) Зиги Шмид Кејси Келер Кејси Келер 201048 / 14–6–106-то, вкупно4-то, Западна конференцијаКонференциско полуфиналеШампиони (2ª)Групна фаза (2010–2011) Освалдо Алонсо 201163 / 18–9–72-ро, Вкупно2-ро, Западна конференцијаКонференциско полуфиналеШампиони (3ª)Четвртфинале (2011–2012) 201256 / 15–11–87-мо, Вкупно3-то, Западна конференцијаКонференциско финалеФиналеПолуфинале (2012–2013) Мауро Росалес 201352 / 15–7–126-то, вкупно4-то, Западна конференцијаКонференциско полуфиналеТрето колоНе се квалификувале (2013–2014) 201464 / 20–4–101-во, Вкупно (1ª)1-во, Западна конференција (1ª)Конференциско финалеШампиони (4ª)Не се квалификувале (2014–2015) Бред Еванс Обафеми Мартинс 201551 / 15–13–66-то, Вкупно3-то, Западна конференцијаКонференциско полуфиналеЧетврто колоЧетвртфинале (2015–2016) Клинт Демпси 201648 / 14–6–147-мо, Вкупно4-то, Западна конференцијаШампиониЧетвртфиналеНе се квалификувале (2016–2017) Зиги Шмид Брајан Шмецер Клинт Демпси Штефан Фрај 201753 / 14–11–97-мо, Вкупно2-ро, Западна конференцијаВицешампиониПетто колоНе се одржало Брајан Шмецер Кристијан Ролдан 201859 / 18–5–114-то, Вкупно2-ро, Западна конференцијаКонференциско полуфиналеЧетврто колоЧетвртфинале (2017–2018) Штефан Фрај

Име, бои и симболи
Официјалните бои на клубот, зелената и морската сина, се традиционални бои и на Каскадија, регион во северозападниот дел на американскиот континент, и ги претставуваат неговите типични елементи како што се шумите и тихоокеанскиот океан.

При раѓањето на франшизата, во 1974 година, името Саундерс било избрано за да ги потсетува жителите на Puget Sound (на мак. Заливот Пуџет), огромниот залив со поглед на градот Сиетл. Кога клубот бил примен во МЛС, првата идеја на управата била да идентификува друго име, кое би претставувало нов почеток, а потоа била отворена онлајн анкета за избор на новото име на клубот од следниве три алтернативи: Сиетл Алијанс, ФК Сиетл И Сиетл Репаблик. Сепак, со оглед на големиот притисок на навивачите да го задржат историското име, била вметната четврта опција за избор. Така името Сиетл Саундерс победило во изборот освојувајќи дури 49% од гласовите.

Грбот избран од клубот во 2009 година е составен од зелен штит на кој во средината се наоѓа игла, што е симбол на градот, под кој има сини елементи. Двете фигури, кои се одржуваат заедно во група со името на клубот, претставуваат заедница помеѓу разни личности како што се сопствениците, играчите, навивачите и градската заедница.

Дресови
  Домашни 

  Гостински 

  Трети 

Спонзори
ПериодИзработувач на дресСпонзор на дрес 2009–2018Адидас Xbox 2019–денес Zulily

Стадион

ФК Сиетл Саундерс ги играат својте домашни натпревари на стадионот СенчриЛинк Филд во Сиетл, кој исто така е дом на Сиетл Сихокс. Сопственикот дел од акциите на Саундерс Пол Ален, е исто така, сопственик на Сихокс, кои имаат 30-годишен закуп на СенчриЛинк Филд. Поради овој однос, Саундерс го користат СенчриЛинк Филд без да плаќаат кирија. За натпреварите на Саундерс, теренот се нарекува "The Xbox Pitch at CenturyLink Field" како дел од спонзорски договор со Мајкрософт.

Капацитетот на стадионот СанчриЛинк Филд е со 67.000 седишта наменети за двата спорта: Американски фудбал и фудбал. Меѓутоа Саундерс вештачки го ограничуваат капацитетот на стадионот за натпреварите од МЛС, така што некој сектори за седење се покриени со церади со цел да се обезбеди повеќе интимна атмосфера.

Рекордна посетеност на стадионот е поставена на 7 октомври 2012 година, кога толпа од 66.452 гледачи присуствувале на победата на Саундерс со 3-0 над најголемиот соперник Портланд Тимберс; тоа е воедно втора највисока посетеност на еден натпревар во МЛС во историјата.

 Играчи 
Моментален состав

Познати поранешни играчи
 Фредрик Јунгберг
 Кајси Келер
 Тајрон Маршал
 Блејз Нкуфо
 Иван Лавринец
 Џими Траоре
 Мауро Росалес
 Де Андре Једлин
 Андреас Иваншиц
 Обафеми Мартинс
 Клинт Демпси
 Освалдо Алонсо

Тренери
ИмеДржаваПериод Зиги Шмид  2008-2016 Брајан Шмецер  2016-

Титули
МЛС Куп
Победник: 2016
MLS Supporters' Shield
Победник: 2014
Отворен куп на САД во фудбал
Победник (4): 2009, 2010, 2011, 2014
МЛС Западна Конференција
Победник (Регуларен дел од сезоната): 2014
Помали купови
Каскадија куп: 2011, 2015, 2018
Комјунити Шилд (2): 2011, 2012
Heritage Cup (3): 2010, 2011, 2013
Desert Diamond Cup: 2013

 Наводи 

 Надворешни врски 
 Официјално мрежно место

Сиетл Саундерс
Категорија:Сиетл